gentaiscool/nusaparagraph_emot huggingface dataset:
Sebagai konco sing apik, awak dhewe kudu melu seneng krungu kabar ono koncone awak dhewe sing nikah. Senenge kui ora mung diucapke neng jero ati, naning iso ditunjuke secara langsung. Awak dhewe kudu nyempetke ning pesta pernikahane, opo meneh yen dee wes repot-repot ngekei undangan. Awak dhewe dadi iso nunjuke ekspresi sing nunjuke melu seneng pas konco kui seneng. Luwih apik meneh yen awak dhewe iso ngewehi hadiah pernikahan. Hadiah pernikahane kui nek iso ora sing biasa, koyo jam dinding, sprei, lan piranti-piranti omah sing biasa banget. Awak dhewe iso ngewehi barang sing koncone opo sing bojone seneng. Misale, bojone koncone dewe kui seneng masak. Awak dhewe iso ngekei hadiah sak set peso.

Emotion: happy
Seneng getrio nag perguruan tinggi saiki wes umum dirasakno ambek bocah sing lagek mari tes utowo ujian sekolah SMA terus melok tes perguruan tinggi. Roso seneng iki asli apik ae kanggo bocah-bocah iku maeng. Tapi kudune bocah-bocah iku maeng ngerti keadaane gawe ngerasakno roso seneng iku maeng. Soale biasane bocah-bocah nag wes kadong keroso seneng polahe perkoro maeng sampek lali keadaan nag pinggir-pinggire opo maneh ambek koncone. Sing diilingi yo mok roso seneng iku tok. Dadi bocah-bocah sing iso ngerasakno roso seneng ditrimo nag perguruan tinggi, ayok podo delok kondisi utowo keadaan gawe ngecolno roso seneng maeng ojo angger ngecolno roso seneng.

Emotion: happy
Kedadean wong-wong sing senengane nyerobot antrean iku ora mung dirasakke Andin pisan pindho, nanging wis bolak balik. Iki mono amarga Andin uga bakalan meneng ae yen diserobot dadine wong sing nyerobot tambah sakpenake dhewe. Terakhir, Andin tau muring-muring nganti ngolok-olok wong sing nyerobot antrian nalika Andin tuku bensin ning pom bensin. Kanggo Andin, cara supaya ora diselak nalika lagi antri antarane yaiku, nomer siji kudu sabar nalika antri. Aja nganti ninggal nyengkreh antriane. Nomer loro, kudu teges nalika ana sing kate nyerobot antrian. Kanggo sapa wae sing wani nyerobot antrian, kene kudu wani kanggo ngandani yen wonge ora bisa dikandani ya bisa diseneni.

Emotion: angry
Nag menurutku pengalaman sing tau dialami koncoku telong tahun biyen iku yo biasa wae se soale aku gelek ngalami. Pas iku koncoku kleru munggah panggung gara- gara bocahe ngantuk. Ket iku deke sampek saiki kepikiran terus ambek ngeroso isine pol nag eleng masalah iku. Padal aku yo tau ngalami perkoro koyok ngunu tapi yo biasa wae. Tambah aku sing paling nemen soale pas iku wes kleru munggah terus ora gowo telono tapi tlenengan menisan. Tapi aku biasa ae, ora sepiro kepikiran. Yo bener kabeh iku karek pikirane wong sing nanggepi iku maeng. Nag ancene wonge iku kenemenen oleh mikirno opo-opo yo mesti bakal kepikiran terus ambek iso-iso dadi perkoro sing eleke pol.

Emotion: shame
Aku wingi iku jumbul mergane petuk ambek konco lawas. Bocahe saiki kerjo nang jakarta, dadi manager salah sijini perusahaan swasta sing ono hubungane ambek pariwisata, yo koyok usaha travel ngunuku loh. Bocahe saiki wes seje ambek biyen pas isek sekolah mbek aku. Saiki wes sugehe megilan, duwe omah tingkat loro, montor sing koyok pajero ae loro, mari ngunu yo duwe villa barang. Areke saiki yo wes duwe anak loro lanang ambek wedok, sing isek umur sekitar telong tahunan. Nah areke ketemu aku pas bocahe pengen rapat nag Kota Pahlawan. Mangkane nyambangi ambek mamper nang usahaku sing saiki wes lumayan gede. 

Emotion: surprise
Harta karun kuwi wujude akeh. Salah sijine yaiku foto-foto lawas jaman perang sing akeh nyimpen kenangan jaman biyen. Nanging, amarga kualitas kertas sing bedha ditambah jaman biyen durung ana gambar digital, foto-foto iki cepet rusak lan bisa ilang. Kamangka, ana cara-cara sing bisa dinggo produksi ulang foto-foto kuwi. Kaping pisan yaiku bisa saka digitalisasi utawa scan liwat piranti elektronik. Proses iki ora bisa sembarangan amarga ana foto sing sensitif lan bisa ilang yen kena cahaya. Kaping pindho yaiku bisa digitalisasi liwat aplikasi telpon. Banjur yen wes dipindai, gambar iki bisa didandani ning komputer kanthi hasile luwih cetha lan luwih apik. 

Emotion: surprise
Wong sing ketok akeh koncone ku lan iso gawe wong guyu terus durung mesthi wong sing bahagia. Mungkin dheweke ngelakoke kui mergo dheweke ngeroso dhewekan lan wedi yen kudu urip neng donyo iki dhewe. Wong sing koyo ngono ngelakoke opo wae supoyo donyo neng sekitare kui ketok urup. Dheweke ngelakoke kui ora mung kanggo wong liyo, nanging uga kanggo dheweke dhewe. Dheweke ora kepengen yen urip sing dilakoni kui boseni. Wong kui ngerti yen urip mung sepisan dadi dheweke ngelakoke opo wae ben ora ngeroso dhewekan lan atine iso seneng terus. Dheweke wedi yen uripe kui kudu dheweke enteke dhewekan.

Emotion: fear
Covid-19 sing ndorong penerapan kebijakan Pembatasan Sosial Berskala Besar (PSBB) nang sejumlah daerah ndek Indonesia berdampak nang kemerosotan ekonomi ndek kabeh lini warga. Akeh banget perusahaan sing gak sanggup nerusno produktivitas usaha sampe kudu ngelakoni PHK. Total onok 5 juta lebih pekerja sing ke-PHK mergo pandemi iki sesuai pernyataane Menkeu Sri Mulyani. Sejumlah perusahaan ngelakoni PHK iki mergo kesulitan cash flow. Faktor utamane yaiku mergo konsumsi masyarakat nang barang-barang teko perusahaan iku tambah suwe tambah mudun, dan iku ngaruh banget nang cash flow perusahaan. Beberapa perusahaan sing sek pingin mertahano karyawan ngelakoni langkah cuti tak berbayar utowo jeneng liyane dirumahkan.

Emotion: sad
Ben awak dewe ngimpi sesuatu, iku pasti onok artine dewe. Contohe awak dewe ngimpi dikejar karo kewan sing buas. Arti ngimpi dikejar kewan buas iku bener-bener erat kaitane ambek kehidupan nyata. Artine yaiku indikasi pengalaman negatif sing selama iki durung diatasi. Iki sisan isok dadi petunjuk onokne ancaman sing diuraino nang tingkat emosional. Ngimpi dikejar kewan buas iku nyudokno nek awakmu gak isok ngatasi suatu agresi utowo situasi sing marakno awakmu wedi. Nek misal nang ngimpi iku awakmu isok lolos, berari gambaran ngimpi iku nyudokno nek awakmu percoyo ambek kemampuanmu dewe. Tapi nek misal awakmu gagal gawe lolos nang ngimpi iku mau, berarti awakmu sek lagi nggolek jalan keluar atas masalah sing lagi dialami.

Emotion: fear
Ngerampungke gawean kuwi ora mung butuh kemampuan lan kerja sama sing apik, nanging uga komunikasi sing lancar ben gawean iki ora tumpang tindih marang liyane lan dirampungke karo wong liya. Yen komunikasine ora lancar, gawean iki bakal morat-marit lan marai stres. Yen gawean iki dijupuk karo wong liya, mesti ana rasa mangkel lan ngerasa ora mampu. Kamangka komunikasi iki dadi salah siji kunci penting ning gawean. Kelompok sing komunikasine elek mesti dadi guneman amarga kerjane uga katon ora apik lan gampang oleh koreksi. Nanging akeh wong ngorbanake komunikasi kelompok kanggo kepentingane dhewe, misal golek jabatan lan njegal kancane ning gawean.

Emotion: angry
Pas aku ngopi nang pinggire kampus islam negeri nang Kota Pahlawan. Koncoku moro-moro teko ambek gowo pesenane maeng, nah deke pas lunggo maeng langsung digetno wae mergo awake iku rodok lemu terus telonone iku lepete megilan. Nah pas lunggo moro-moro ono suora "krek" terus koncoku meneng ae ambek plerak-plirek nang kiwo tengene maeng. Terus pas tak takoni, lapo koen plirak-plirek?, bocahe ngomong "hus menengae telonoku suwek". Nah pas jawapi maeng bocahe raine ambeng mergo telonone moro-moro suwek. Nah akhire deke iku lunggo ae ambek menenge pol ora wani pola koyok biasane mergo kuwatir nag konangan wong sing ono nang gurine.  

Emotion: shame
Njaga mambune awak ben ora isin yen ketemu wong liya kuwi penting, apa maneh yen lagi kerja ning instansi. Ngeresiki awak lan nganggo wewangian kuwi pancen bisa ngilangi mambu nanging pengaruhe ora sepira gedhe. Sing paling gedhe pengaruhe kuwi saka panganan sing dipangan lan uga zat sing dikonsumsi. Rokok lan alkohol iki bisa marai ambu sing orang enak lan angel banget diilangi senajan nganggo parfum. Yen njaga panganan kuwi yaiku akeh mangan buah lan uga sayur ben akeh cairan sing ana ning awak lan keringete ora mambu. Banjur yen pengen luwih seger awake, uga ngombe jamu saka seduhan kayu secang kanggo ngilangi mambu keringet. 

Emotion: shame
Aku lan mbakku pancen mirip, apa maneh umurku mung jarak setaun. Dhuwure padha lan uga padha nduwe rambut dawane. Aku lan mbakku uga seneng banget ngepang rambut dadi 2 lan saka mburi mirip banget. Ning sawijining dia, aku diseneni karo kancaku sing ana ning amarga aku dianggep sombong ora nyauri pas dekne ngundang aku ning kantin. Banjur aku bingung banget amarga wiwit jam isuk, aku isih ning kelas amarga males metu lan ora jajan. Nanging kancaku panggah ngotot amarga dekne wis yakin nek kuwi aku. Ora suwe, mbakku nglinguk ning kelas arep mbalekake buku. Kancaku sing salah ngundang kuwi ngguyu nanging ya isin amarga jebul salah ngundang, 

Emotion: shame
Wong tuwo kepengen anake duwe tabiat sing apik. Makane, pas anake ngelakoke kesalahan wong tuwo mesthi ngandani utowo ngewehi nasihat. Naning, ono wong tuwo sing ora sabaran dadi pas anake salah kui langsung dibentak nganggo nanda sing duwur. Maksud wong tuwone apik, nanging yen keseringan bentak anak kui iso dadi pengaruh buruk neng psikologise. Anak dadi cenderung menghindari kesalahan mergo ora gelem dibentak karo wong liyo. Pikirane dadi sempit. Dee bakal ngelakoke ben wong liyo utowo atasane kui ora marah, dudu sing bener. Senadyan, sing dikon atasan kui ora mesthi cocok lan bener. Sing paling parah, anak dadi wedi kanggo jajal opo-opo. Dee mending meneng wae timbange dee ngelakoke hal sing marake wong-wong liyo ora seneng karo dee. Makane kui, penting kanggo wong tuwo iso sabar terus pas ngemong anake.

Emotion: sad
Trauma iku istilah sing umum banget ndek kalangan masyarakat. Wong sing nduwe trauma pun yo akeh, mulai teko sing ringan sampe sing abot. Wong sing nduwe trauma akut biasane bakal ngaruh banget nang kehidupane. Gak jarang pisan moro-moro mereka kenek serangan panik tanpa kenal tempat. Uwong sing traumane koyok ngono butuh banget berobat nang psikiater dan ditangani langsung secara medis. Kondisi koyok ngono iku isok bahayano korban mau pun wong ndek sekitare. Nek wes ditangani ambek psikiater, kondisi korban isok luwe terpantau dan sek onok kesempatan gawe disembuhno cek isok urip normal maneh. Dadi gawe awakmu sing nduwe konco koyok ngono, utowo awakmu dewe sing koyok ngono, segera berobat nang psikiater yok.

Emotion: sad
Pas lagi mlebu kerjo bar prei sing dowo, awak dhewe rasane malas banget mangkat neng kantor. Dadi pas neng kantor, awak dhewe isih males-malesan. Supoyo awak dhewe ora patio ketoro yen lagi males neng kantor, ono beberapa hal sing iso awak dhewe lakoke. Sing kesiji, sing kudu awak dhewe lakoke kui tetep ono neng ngarep laptop terus. Supoyo awak dhwe etok-etoke lagi garap tugas. Sing keloro, awak dhewe iso ngobrol karo konco kerjo dhewe. Timbangane dhewek males-males garap lan gawe kwalitas kui midun. Mending awak dhewe ngobrol karo konco kerjane dhewe alesane kanggo bahas teknis koordinasi. Sing ketelu, yen isih ora niat nyambut gawe, mending awak dhewe jaluk cuti meneh nek isih iso.

Emotion: shame
Pelecehan seksual ning panggonan umum kuwi isih dadi isu sing marai wong kuatir amarga bisa ndadekake lingkungan kuwi ora aman, ngisin-ngisini, lan uga ngakibatke rusake moral amarga aksi porno sing ana ning lingkungan. Nganggo klambi sing sopan wae ora cukup yen miturut para peneliti amarga akeh pelaku pelecehan sing nekat ngelakoni aksi senajan pakaiane korban kuwi wis tertutup rapet. Kamangka, sing perlu dilakoni yaiku ngewenehi pengetahuan marang anak, bagian ngendi sing oleh dicekel lan ora karo wong liya ben ora ana kasus pelecehan ning kendaraan umum lan uga mbentengi awak nganggo ilmu bela diri yen sewayah-wayah pelaku iki nekat nyerang korban. 

Emotion: shame
Keceret yoiku termasuk perkoro sing ancene paling ngisine, opo maneh nag kedaden nang panggonan sing wong akeh bakal ambu perkoro iku maeng, nah sing jenenge keceret maeng yoiku termasuk barang sing metu teko dalan gure tapi bentuke iku koyok banyu terus warnai kuning. Nah ambune iku luweh jemberi ambek mangkelno timbak kotorane menungso. Nah wong sing ngalami perkoro iki nang ngarepe wong akhe koyok koncoku pas SD biyen yo bakal isine megilan, mergo perkoro iku termasuk perkoro sing ancenen digetingi wong akeh. Nah nag sampek kedaden perkoro koyok iki berarti deke iku ora sehat wetenge, tapi wetenge iku pas eror utowo loro. 

Emotion: shame
Alat kontrasepsi iku alat sing digawe nyegah kehamilan sing gak dipingini. Umume, kehamilan terjadi nek sel sperma karo sel telur iku ketemu, dan alat kontrasepsi iku isok nyegah hal iku. Alat kontrasepsi iku onok gawe lanang dan gawe wedok, dan iku onok jenise dewe-dewe. Tapi, alat kontrasepsi iku bakal sia-sia nek takdire awakmu iku bakal nduwe anak. Contohe koyok kondom sing suwek dan marakno sel sperma melbu nang rahim dan isok membuahi sel telur. Dan sek akeh maneh kecelakaan pas nggawe alat kontrasepsi sing marakno wong tetep kebobolan. Tapi nek ancene iku wes takdire, kate seketat apa pun nganggo alat kontrasepsi, bakal tetep onok celahe.

Emotion: surprise
Biasane pas awak dewe kate disuntik, pasti ngeroso wedi disikan. Nek awakmu sek ngeroso wedi nek kate disuntik, onok cara sing isok mbok lakoni. Siji, keki eroh kondisimu. Sopo eroh tenaga medis ngekeki alternatif pengobatan liyane. Loro, lakoni applied tension. Nek misal mentok gak onok alternatif liyane selain kudu disuntik, coba lakoni applied tension. Lakoni iki sak dino ping telu selama sak minggu sak durunge disuntik. Telu, latihan pernapasan. Hal iki ben awakmu isok luwe rileks pas kate disuntik. Terakhir, tatakno ati dan hadepi ae. Njaluko suster gawe ngancani nek awakmu butuh cekelan tangan utowo sing liyane. Sugesti utekmu sisan nek disuntik iku gak bakal selara sing mbok bayangno.

Emotion: fear
Dino iki, aku moleh kuliah koyok biasane. Berhubung jare lagi gak onok rapat kepanitiaan, yo aku langsung moleh ae gawe garap tugas kuliah. Pas aku ngelewati Ruang Sekre, aku gak sengojo ndelok konco-koncoku sing lagi ngobrol serius pol. Sing marakno aku kaget iku pas krungu onok jenengku disebut. Akhire aku seliden gawe nguping obrolan mereka. Dadakno mereka iku ngomongno nek kinerjaku nang kepanitiaan iku bosok pol. Aku langsung mak dheg lah. Wong mereka ngomong nang aku dewe nek mereka puas karo kerjaanku, lah kok saiki mereka ngelek ngelekno aku? Awakmu langsung gemeter nemen, dan napasku wes mulai sesek. Weroh onok tanda tanda serangan panikku kumat, aku cepet-cepet mlayu dan melbu nang mobilku. Pas tutuk mobil pikiran pikiran elek mulai teko nang utekku. Aku berusaha ngelawan iku ben serangan panike gak tambah nemen. Aku nyoba ngatur napas terus, sampe akhire isok rodok lego. Mbasio atiku sek ndredeg nemen, setidake saiki wes gak ngeroso sesek maneh dan isok ambekan lego.

Emotion: fear
Dino iki aku buru moleh teko kampus rodok bengi, sekitar jam 11an. Hal iku mergo aku onok rapat gawe penutupan acara Bulan Bahasa sing skalane gede, makane kudu dibicarakno sampe tuntas dan iku sing marakno suwe. Akhire aku moleh dan ndelok dalanan wes sepi buanget. Rodo ngeri sih, tapi untunge aku numpak mobil, dadi sek aman lah. Enak-enak nyetir, moro-moro aku ndelok onok motor ngeluyur terus mbacok uwong sing lagi mlaku nang pinggir dalan terus ditinggal ngono ae. Aku sing ndelok iku langsung gemeter nemen. Iku sing sek tas klitih, dan ancen jam sak mene lagi rawan pol klitih. Ancen guduk aku sing diserang, tapi aku melu gemeter. Cepet-cepet aku tancap gas terus ngebut gawe moleh nang kos dan gak wani gawe nolongi korban iku mau. Guduk maksud jahat, Cuma keselamatan diri nomer siji saiki.

Emotion: fear
Aku ora ngenyaranke yen lagi ditodong nganggo senjoto kui awak dhewe ngelawan. Nanging yen arep ngelawan, ono beberapa hal sing kudu awak dhewe gateke. Sing kesiji, awak dhewe kudu nyerang pas penjahate kui lengah. Awak dhewe iso ngenteni lan iso uga gawe kesempatan kui dhewe. Awak dhewe iso gawe wonge kui lengah kanggo cara nguncal barang sing ngalangi pandangane. Sing keloro, awak dhewe kudu golek benda-benda neng sekitaran awak dhewe sing kiro-kiro iso digawe senjoto. Sing ketelu, yen misale perawakan penjahat kui gede, awak dhewe kudu usaha ben senjoto sing dicekele kui lepas. Awak dhewe ora mungkin ngalahke wong kui, dadine pilihan sing paling apik kui gawe wonge kui ora iso nyilakani awak dhewe.

Emotion: fear
Ibadah haji kui mlebu rukun islam sing terakhir. Kabeh wong muslim duwe cita-cita neng Mekkah kanggo ngelakoke ibadah sing paling angel kui. Nanging, saiki ngelakoke ibadah haji kui dadi luwih ribet. Soale, awak dhewe kudu ngenteni 20 tekan 30 taun disik. Bayangke nek awak dhewe daftar pas umur 40 taun. Paling cepet awak dhewe, iso mangkat neng tanah suci kui pas umur 60an. Pas umur sak mono, awak dhewe ora ngerti kondisi fisike dhewe bakal koyo piye. Lan ora ono sing iso jamin, nek awak dhewe ora kenopo-nopo selama ngenteni antrian kui. Makane kui, awak dhewe kudu nyepak dana haji kui seko awal. Misale iso daftar pas umur 20-an, sak suwe-suwene awak dhewe iso mangkat pas umur 50.

Emotion: happy
Keseleo lidah iku isok dialami sopo ae, kapan ae, dan nang ndi ae. Keseleo lidah iku sisan sing marakno kadang awak dewe keliru nyeluk jenenge wong liyo soale ketuker-tuker iku mau. Tapi eroh gak rek, awakmu iku isok ngelatih ben resiko keseleo lidah iku isok berkurang. Carane iku mbelit ilat alias boso gaule iku tongue twister. Tongue twister iki isok ngeminimalisir keseleo lidah iku mau. Carane iku lakoni alon-alon, terus ditambah kecepatan sampe nang tempo awakmu ngobrol koyok biasane. Terus pas laithan iku coba digawe sing ualay ben sekalian ilatmu iku kelatih gawe ngatasi kebelit iku mau. Salah siji kalimat sing isok mbok gawe latihan yaiku “Kakaktua kakak kakekku kenal kakaktua kakak kakekmu”. Baleni terus sampe isok ngomong sing jelas dan gak keliru maneh.

Emotion: shame
Teleke kewan iku ancene jijiki lo yo. Masio iku garing, tapinag kenek yo isek mangkel opo maneh nag isek teles, yo tambah jembere ora karoan soale ono ambune sung isek asli ambek basine oramblok. Yo mangkane nag duwe roso jijik ambek sing jenenge teleke kewan yo nag liwat sing adoh ae ambek panggonan sing sekirane akeh kewane koyok pitik sing biasane teleke ngawor ambek kucing barang kan yo ngunu neleke ngawur. Dadi nag dolan utowo mlaku-mlaku iku sing ati-ati ben ora kenek teleke kewan, nag kenek kan yo mesti metu roso jijike maeng. Terus nag wes kadung kenek yo gagih nang diumbah soale kan ambune ora enak terus akeh penyakite.

Emotion: disgusted
Wisata kuliner kuwi pancen dadi daya tarik pariwisata sing kudu dipertahanke. Nanging sing paling penting saka usaha kuliner sak liyane konsep sing menarik, panganan sing enak, layanan sing apik, yaiku kebersihan panggon lan panganan sing kudu dijaga banget. Babagan karesikane panganan iki penting banget amarga panganan sing didol iki nduweni pengaruh karo pelanggan, mulai saka rasa, tampilan, lan uga karesikane. Ana wong sing jijikan nemen yen ndelok panganan sing rusuh utawa ana benda asing kaya rambut, kerikil cilik, lan sak panunggale. Kamangka, kanggo kanca-kanca sing duwe udaha kuliner, babagan iki pancen kudu dipertahanke ben bisa marai para pelanggan betah lan ora ragu yen ngomongake babagan kesehatan.

Emotion: disgusted
Anak-anak kui seneng ngelakoke opo sing dhewe lagi seneng lakoke utowo ngelakoke sing lagi anyaran digateke. Kui iso perkoro sing apik lan sing elek. Ono anak sing seneng napuk. Pokokmen delok opo wae dhewe mesthi ditapuk. Yen misale, awak dhewe ditapuk karo wong kui, awak dhewe ora oleh nesu. Awak dhewe gak perlu repot-repot bales anake kui. Soale, anak kui ora ngerti opo-opo. Dheweke mung pengen seneng-seneng. Dheweke durung ngerti yen ditapuk kui rasane lara. Yen ono anak sing ngono, awak dhewe kudu ngajari anake kui yen ora elok ngeplak wong tanpa sebab sing jelas. Supoyo dhewe ngerti lan ora bakal ngelakoke kui meneh.

Emotion: angry
Cara nabung saiki akeh banget maceme. Wiwit sing paling gampang nganti sing paling ribet iku ana. Kanggo nabung sakjane bisa nggawe cara sing paling gampang supaya nalika butuh dhuwit kanggo tuku barang sing dipengeni, bisa langsung dijupuk utawa dicairake. Nabung sing paling gampang sakjane nabung ing celengan sing ana ing omah. Kowe bisa saben dina ngelebokna dhuwit ing celengan. Nanging sing gaenak saka nyelengi dhewe ana ing omah yaiku dhuwit iku gampang kanggo dijupuk saengga celengan iku ora cepet kebak. Sing paling aman yaiku ngelebokna dhuwit ana ing bank utawa diinvestasikna ana ing pasar saham. Akeh banget cara sing bisa dilakoni kanggo nabung, mula kowe bisa wiwit nabung supaya bisa gampang yen pengin tuku barang sing dipengini.

Emotion: happy
Pas aku dolan nang kota Beriman aku muangkele pol soale ono wong idu ngawur pas nang dalan. Nah aku sing posisine nang gurine wonge yo otomatis kenek lah. Koncoku sing tak gonceng barang yo kenek, mari ngunu koncoku terus ngongkon mandek terus gantian deke gonceng aku, terus bocahe nguamuk oleh nyetir soale ngajaki wong sing idu ngawur maeng. Pas petuk wong iku maeng bocahe ngamuk-ngamuk ambek ngilingno wong iku maeng nag idu ojo ngawur soale kenek wong liyo. Mari ngunu polahe bocahe jijik maeng, deke akhire langsung minggir nang masjid kanggo ngilangno idune maeng. Nah pas deke ngumbah maeng koyok kudu kuwok-kuwok soale jarene ambune ora enak ambek gilani.

Emotion: disgusted
Awakmu nek ndelok pembawa acara sing biasa mimpin acara, tau gak mikir, kok isok mereka iku ketok suantai dan isok asik nek gawakno acara iku mau. Kadang onok sisan sing isok berinteraksi bebas karo penontone. Alesane siji tok, soale jam terbang e wes duwur. Wong sing wes nduwe pengalaman akeh iku jarang banget ngalami demam panggung. Misale ngono gugup, de’e pasti isok ngatasi iku kabeh dengan profesional. Tambah duwur jam terbang e, tambah isok bersikap profesional pembawa acara mau, dan luwe jarang ngalami demam panggung. Saiki coba bandingno pembawa acara sing nduwe pengalaman sak tahun ambek sing nduwe pengalaman limang tahun, teko cara ngadek e ae wes buedo, opo maneh cara ngomonge. Dadi jam terbang iku ngaruh banget demi kelancaran ngomong nang duwur panggung utowo nang ngarep wong akeh.

Emotion: fear
Aku ora kepengen pas aku wis tuwo sesok urip dhewekan. Dhewekan kui ora penak. Aku dadi kudu ngelakoke opo-opo dhewekan. Aku ora masalah sebenere yen kudu masak, reresik omah, lan ngumbah dhewe. Nanging ora ono wong sing bakal iso tak ajak ngobrol lan bagi opo sing lagi tak rasake. Aku wedi yen misale yen wis duwe keluarga, anak-anakku wis podo gedhe lan uga wis duwe keluargane dhewe-dhewe. Mergo siji lan alesan liyone, anak-anakku wis ora iso sak omah meneh karo aku. Terus bojoku disiki aku lungo ninggalke donyo iki lan sedulur-sedulur tinggale adoh seko aku. Aku wedi kui kedadean. Aku ora iso bayangke yen aku kudu urip dhewekan pas tua.

Emotion: fear
Salah siji vonis penyakit sing paling akeh didapeti iku vonis kanker. Dokter sing wes ngevonis kanker iku bakal nyarano pasien e gawe kemoterapi nek sek isok diselametno. Kemoterapi iki pemberian obat-obatan cek ngehambat utowo ngehentikno pertumbuhan sel-sel kanker. Pasien isok ngelakoni prosedur kemoterapi iki ndek omah dengan ngonsumsi obat kemoterapi, utowo nerimo cairan infus sing dilakoni nang Rumah Sakit dengan pengawasan dokter. Kemoterapi iki isok berlangsung selama pirang wulan dan kebagi dadi pirang sesi. Kemoterapi iki pengobatan gawe kondisi sing serius, dadi perencanaan e kudu mateng sisan. Perencanaan iku meliputi metode sing kate digawe, efek samping sing kemungkinan bakal muncul, karo tingkat keberhasilan kemoterapi.

Emotion: surprise
Aku lagi kepingin me-time mergo sumpek ambek kerjaanku sing gak mari-mari iku. Tak putusno gawe mangan nang salah siji Restoran sushi favoritku nang Gresik. Saking luwene, aku langsung kalap dan pesen akeh buanget. Mulai teko ramen daging, sushi tuna, gyoza, karo blueberry cheesecake. Berhubung lagi rame, dadi aku kudu ngenteni luwe suwe timbang biasane. Akhire pesenanku teko dan aku langsung sumringah maneh. Pas tak delok, kabeh pesenanku gak onok sing sesuai karo sing mau tak omongno. Aku langsung protes nang pelayane, opo’o kok pesenanku salah kabeh. Pelayane njalu sepuro dan ngomong nek pesanan sing wes dadi gak isok dibalekno maneh. Atiku tambah mrengkel dan pingin nyentak pelayane, cuma timbang tenagaku tambah entek, mending tak jarno ae. Akhire aku mangan sambil gondok. Niat me-time seneng dadine malah gagal.

Emotion: angry
Akeh wong sing padha rabi suwi nanging isih durung diwenehi anak. Iki uga dirasakke karo Iren. Wis kurang luwih 2 taun mlaku dheweke urung meteng. Iren saben dina donga lan ngelaksanakake urip sing sehat kayata mangan sayur terus, olahraga, lan turune uga diatur ora ngawur. Ora tekan setaun, Iren akhire meteng. Iren lan bojone sing wis ngenteni 2 taunan seneng banget lan matur nuwun marang Gusti. Wis 9 wulan, Iren ngenteni anake lair. Akhire ing dina Minggu, anake Iren lair. Bayine wedok, putih lan resik banget persis karo Iren. Anake diwenehi jeneng Andin. Pangarepe Iren lan bojone, Andin bisa dadi bocah sing sholehah, nurut marang bapak ibune, lan sregep ibadah.

Emotion: happy
Salah sawijining beasiswa sing mbutuhake usaha gede nanging hasile ya gedhe kuwi salah sijine GKS utawa Global Korea Scholarship. Beasiswa iki penyalure saka pemerintah Korea Selatan, yaiku saka mentri pendidikan gawe mahasiswa manca negara sing kuliah ning Korea Selatan. Ana akeh kampus lan jurusan sing bisa dipilih, nanging beasiswa iki duwe prioritas kanggo mahasiswa sing ana ning jurusan teknik, ilmu-ilmu alam. lan kesehatan. Jurusan humaniora sing diprioritaske mung jurusan bisnis lan hukum. Beasiswa iki uga nyediakake beasiswa kanggo sinau basa korea khusus guru lan pengajar lembaga. Beasiswa iki mbayari kabeh biaya pendidikan, biaya kanggo urip, transportasi, sinau bahasa, lan kabeh asuransi.

Emotion: happy
Awakmu tau gak, dilayani karo pelayan sing kerenge kenemenen dan iku marai awak dewe melu emosi sisan? Padahal kudune kan pelayan iku ramah dan senyum terus nang pelanggane. Setidake nek lagi gak mood, tetep atur wajah cek tetep enak didelok, utowo atur cara ngomong ben enak dirungokno. Ojok malah dilampiasno nang pelanggane. Nek awakmu ketemu ambek pelayan iku, awakmu isok laporan nang bagian manajer, opo maneh nek pelayan iku wes rodok kebacut. Laporane isok langsung nek manajer e onok nang panggon iku, utowo awakmu isok laporan lewat email. Dadi nek awakmu nemoni pelayan sing malesi, ndang lapor nang bagian manajer cek ditindak luwe lanjut.

Emotion: angry
Selingkuh iki bisa marai hubungan sing wis dibangun iki ajur lan bisa ngorbanake anak-anak sing ana ning ngombah amarga bisa ndadekake pegat. Kasus pegatan iki dadi kasus utama sing diakibatake karo kasus perselingkungan amarga kasus iki marai wong bingung karo hubungane dhewe. Wong sing wes selingkuh iki mesti cenderung golek perkoro uga golek kurange pasangan ben nduwe pilihan kanggo pisahan lan setuju karo tindak lan tanduk sing dilakoni padahal selingkuh kuwi wis jelas salah. Kamangka, yen duwe hubungan, awak dhewe kudu duwe pertimbangan babagan apa wae sing oleh lan ora oleh dilakoni, supaya ora ana perselingkuhan lan pegatan sing bias ngorbanke akeh wong.

Emotion: angry
Wayah pandemi pancen dadi wayah sing kritis amarga akeh wong sing ngerasa kesepian ning jero omah, apa maneh wong sing lagi ana ning manca negara lan adoh saka keluarga. Pandemi iki marai wong kudu ning omah. Kurange aktivitas iki marai depresi lan uga mudhunake kekebalan awak. Depresi iki bisa marai lara ning awak lan mental. Kamangka akeh perusahaan hiburan sing melu ndukung wayah isolasi mandiri iki lan nyediakake akeh layanan kaya film gratis, diskon ning aplikasi gim, lan sak panunggale ben para pelanggan iki bisa ngolah stres. Amarga kuwi, ning wayah pascapandemi iki, ayo sinau babagan ngolah stres bin uripe awak dhewe bisa normal maneh kaya sak durunge pandemi. 

Emotion: fear
Salah siji cara kanggo nyelametake nyawa wong sekarat amarga henti jantung. Aja wedi lan aja ragu yen wis ngerti ilmune, kabeh wong bisa ngelakoni  CPR iki. Salah siji proses sing ana ning CPR iki yaiku napas buatan. Cara ngewenehi napas buatan yaiku kaping pisan ndeleh lambe ning irung utawa lambene pasien. Yen ngewenehi napas buatan lewat lambe, irung kuwi kudu ditutup. Udara sing ana saka lambe kuwi disalurake kanggo mbuka dalan napas. Banjur digatekake dadane pasien munggah mudhun kaya lagi ambegan apa ora. Yen wes digatekake lan durung ana perubahan, awak dhewe kudu ngelakoni kompresi dada pasien kanthi ping 30.

Emotion: fear
Kegalan sing kerep dirasake wong-wong kui gagal neng perkoro hubungan. Hubungan sing dimaksud iso kancanan, asmara, keluarga, tekan pernikaha. Yen awak dhewe pisah karo wong sing awak dhewe tresnani, awak dhewe ngeroso koyo donyo arep kiamat, sesok srengenge terbit seko kulon. Nanging ono coro ben hubungan awak dhewe karo wong sing ditresnani kui langgeng terus. Kunci utamane kui komunikasi. Gatuke rong sirah dadi siji kui ora gampang. Masing-masing dhuwe coro pikir sing bedo lan pengalam urip sing bedo. Sak podo-podone sifat awak dhewe karo wong kui, tetep luwih akeh bedone. Dadi awak dhewe kudu ngomong opo sing ono ning pikirane awak dhewe, opo sing dipengeni. Sewalike, awak dhewe uga kudu ngerungoke opo sing pasangan, konco, utowo anggota keluargane dhewe sing dee arepke.

Emotion: sad
Yen sepur sing arep ditumpaki kui telat, awak dhewe mesthi kagete bukan main. Iso-iso jadwale awak dhewe dadi semrawut. Nanging ora perlu kuwatir, saiki yen misale awak dhewe numpak sepur saiki mesthi tepat waktu, ora telat 1 menit lan ora kecepetan 1 menit. Saiki pegawe-pegawe KAI wis iso ngedalike kendala-kendala teknise. Kabeh kui disiapke tenan-tenan ben ora ono sing ngerti-ngerti rusak neng tengah dalan. Tepi tetep, yen misale ono bencana opo perkoro-perkoro sing iso nyilakani penumpange, sepur tetep iso telat. Sing keloro manajemen neng lapangane wis sae. Pegawe KAI wis disiplin karo jadwal sing wis ditetepke. Pegawe neng sepur utowo neng stasiun uga iso saling kontak-kontak yen ono masalah, supoyo iso digolek solusine bareng-bareng.

Emotion: surprise
Ngutang iku intine nyilih duit nang wong liyo. Nek jaman mbiyen, wong iku akeh isine nek kate ngutang nang wong liyo. Tapi tambah berkembange jaman, uwong iku tambah gak nduwe isin nek kate nyilih duit. Malah kadangan, wong sing nyilih duit iku mau maleh dadi luwe kereng ben isok nyilih duit. Wes ngono, wong-wong sing ngutang iki tambah suwe tambah gak tau diri. Nek misal ditagih utange, malah kabur. Nek gak, malah nyentak wong sing nagih utang iku mau. Padahal sing ngutang sopo, sing ngutangi sopo, kok malah sing ngutang sing luwe kereng. Ancen jaman tambah edan, wong-wong e podo edan sisan.

Emotion: shame
Bar pengemuman UTBK, aku ngejak adiku mangan neng daerah Giwangan. Awak dhewe arep mangan mi ayam sing paling terkenal neng Yogyakarta. Kui dadi salah siji bentuk ucapan slamet mergo adiku mlebu kuliah. Kebetulan banget panggone kui lagi rame. Bejone, awak dhewe isih entuk panggon lungguh. Pas awak dhewe rampung mangan lan arep bayar. Ono ibu-ibu sing nesu-nesu. Pegawe sing ngeterke pesenenane ora sengojo kepleset. Mi ayame kui tumplek neng duwur sirah ibue mau. Ibui bentak-bentak karo ngeplak-ngeplak petugase kui. Untunge, kui ora suwe. Sing duwe panggon, ngomong langsung karo ibu apik-apik. Nanging mergo kebacut mangkel lan klambine reget, ibu-ibu kui karo rombongane langsung metu.

Emotion: angry
Idu iku ancen akeh banget manfaate gawe kesehatan cangkem. Tapi, nek produksi saliva iku mau dadi berlebihan, iku berarti onok sing bermasalah ambek kondisi kelenjar idune awak dewe. Kondisi iki diarani hipersalivasi. Ancen gak langsung mbahayakno, tapi isok marakno uwong dadi gak pede soale ngeces terus. Biasane hipersalivasi iku mergo untu berlubang, refluks asam lambung, infeksi nang rongga cangkem, sariawan, dan liyane aneh. Hipersalivasi iku isok marakno lambe garing, iritasi kulit ndek sekitar rongga cangkem, mambu cangkem, dehidrasi, angel ngomong, sampe angel ngerasakno panganan. Onok cara gawe nyegah hipersalivasi iki. Siji, nyikat untu terus nganggo obat kumur. Loro, nganggo obat-obatan teko dokter. Telu, ngelakoni prosedur medis.

Emotion: disgusted
Dewi wis kesel banget amarga bali kerja lan kudu lembur. Apa maneh iki dina Jum'at sing kudune bali kuwih cepet malah Dewi kudu ngerampungke gawean ning kantor. Kanca-kancane wis padha bali amarga gaweane wis rampung. Banjur Dewi dewean ning kantor lan nggarap kerjoan ning ngarep komputer. Banjur wektu wis maghrib lan ora kerasa. Dewi sing wiwit mau ning ngarep komputer saiki arep mudhun menyang mushola, nanging dekne ngerasa yen ditutno uwong lan diundang. Pas dekne mudhun lan mlayu-malyu, Dewi dikageti karo kancane saka mburi sing jebul durung balik amarga isih ngopi ning kantin. Dewi ya njingkat kaget banjur arep nangis. 

Emotion: surprise
Aku ambek keluargaku siap-siap gawe nang studio foto. Tujuan utamane iku gawe foto adekku sing dimelokno lomba bayi lucu nang salah siji klinik nang Gresik. Nang kono, adekku sing sek umur 4 wulan iku tergolong ekspresif banget. Dikudang sitik amber fotografere wes nguyu kemekelen. Pas wes mari sesi fotone adekku, aku sak keluarga mutusno foto keluarga sisan. Mari fotone dicetak, langsung dikumpulno nang klinik ngono ae. Pas wayahe pengumuman, mamaku sing berangkat nang klinik. Sedangkan aku nang omah njogo adek-adekku sing sek cilik iku. Acarane lumayan suwe, sampe mamaku buru teko nang omah jam 11an, padahal acarane ket jam 8. Mamaku melbu omah sambil cengar cengir. Mbari ngono mamaku ngetokno pigura sing isine fotone adekku dan onok tulisan juara 1 bayi lucu. Aku langsung bengok banter dan meluk adekku sing sek bayek iku saking senenge. Mbasio adekku sing juara, tapi aku melu seneng.

Emotion: happy
Sing keweden kenemen biasane iki iso dadekno roso pobia sing nemene. Nah anjurane dokter iku macem-macem ben iso ngilangno roso pobia iku maeng. Contone anjuran sing kudu dijalal yaiku ngantengno pikiran ambek ngerelexno awak ben iso tetep anteng pikirane soale nag pikirane iku maeng keweden terus yo pancet ora tambah iso waras. Mari ngunu kon nantang pikiran sing negatif utowo sing keweden iku maeng ben iso ilang gal saitik, yo ancene nag ora ditantang koyok ngunu yo bakal pancet ambek suwe ilange tambah nag dibarno yo tambah nemen terus tambah angel ilange. Anjuran iku maeng ora kok sokor anjuran tapi iku ancen wes tau dijajal, dadi iku perlu dipraktekno.

Emotion: fear
Tanpa awak dewe sadari, kadang opo sing awak dewe konsumsi iku isok ngaruh nang munggah mudune emosi sing onok nang njero awak dewe. Salah sijine nek awakmu kakean ngonsumsi kafein, iku isok marakno potensi serangan panik luwe duwur. Kafein iku zat sing bekerjo nang area otak sing disebut sistem saraf pusat. Cara kerjane iku ngeblokir bahan kimia sing disebut adenosin, sing marakno kewaspadaan sing sering muncul pas mbarine ngombe kopi utowo teh. Konsumsi fisik iku isok marakno perubahan sensasi fisik sing dikhawatirno dadi permulaan serangan kecemasan sing intens. Rasa wedi iki berubah dadi kecemasan sing engkok bakal memicu serangan panik. Makane psikiater sing nangani penderita serangan panik mesti nyarano gawe ngurangi konsumsi kafein ben kondisi penderita iku gak tambah nemen.

Emotion: fear
Nesu iku dadi salah siji alesan wong liya ora gelem nyidek. Sapa sing ora wegah yen duweni kanca wong sing tukang nesuan. Nesu yen ana sebabe iku ora apa-apa amarga kabeh wing wis mesti tau nesu amarga ana sing jalari. Nanging yen nesu-nesu sing ora ana sebabe iku sing garai wong liya wegah. Kayata contohe nalika ana bocah sing pacaran. Sing wedhok ora ana angin ora ana udan mara-marah nesu. Sing lanang ya mesti langsung kepancing lan akhire melu nesu, ujung-ujunge dadi tukaran. Sing kaya ngene iki garai hubungan dadi rusak. Mula kene kudu bisa jaga ati supaya ora gampang nesu.

Emotion: angry
Budhaya pinjaman online iki sajane marai penyakit ning masyarakat, apa maneh yen pinjaman online iki nduweni jaminan sing gedhe kaya identitas kanca, wong kantor, uga tangga. Pinjaman online iki akeh banget ning desa sing wargane kurang wawasan babagan keuangan lan bahayane pinjaman saka online. Bunga saka pinjaman online iki gedhe banget lan kadhang uga nyiksa wong sing ngutang amarga jangka wektune uga tipis lan ora bisa ditundha. Yen wis kaya iki, mesti ana debt collector utawa penagih utang sing teka menyang omah lan nakoni kabeh wong kanggo nagih utang. Banjur yen wes kaya iki mesti gari isin amarga diomong tangga lan wong akeh. 

Emotion: shame
Aku seneng banget nulis cerita cekak lan sering tak kirim ning media-media nasional. Ing salah sawijining dina, aku nemu lomba sing sekirane cocok kanggo ngasah kemampuanku. Lomba kuwi sing ngadakake Fakultas Ilmu Budaya UGM. Lomba kuwi arane Etnikafest. Ning Etnikafest kuwi lombane macem-macem, ana nulis, lomba nggawe poster, lan liyan-liyane. Aku ngirim cerpen sing judule "Pisau Cukur Agus". Cerpen utawa cerita pendek kuwi nyeritakake tukang cukur sing nduwe pelanggan saka macem-macem wong. Saka cerpen kuwi aku oleh penghargaan yaiku juara 2 nasional nulis cerpen lan oleh piagam. Amarga prestasi kuwi, aku dadi gampang banget oleh beasiswa saka kampus lan tambah semangat nulis. 

Emotion: happy
Kabeh iku pasti podo ngomong nek pantai iku dadi panggon sing cocok nek kate digawe healing. Soale nang kono awak dewe isok ndelok keindahan alam sing uapik pol. Wes ngono, awak dewe isok sisan dolen sampe kemping nang kono. Tapi kadang onok sisan uwong sing gak seneng dijak nang pantai. Kate dipekso koyok yaopo, pasti mereka bakal nolak. Nek onok uwong koyok ngono, onok siji kemungkinan gede, yaiku de’e nduwe trauma. Isok ae mbiyene arek iku tau kelelep nang pantai terus trauma nek kate nang pantai maneh. Nek wes trauma, yo gak isok diapa apakno maneh, kecuali nek arek iku nduwe tekad gawe ngilangno rasa wedine iku mau.

Emotion: fear
Sopo ae isok dadi pelaku bullying, termasuk arek cilik. Arek cilik iku utekke durung isok mbedakno endi salah endi tepak, dadi kadangan mereka iku melu melu ae ambek sembarang kalir perbuatan sing dilakoni koncone. Awak dewe sebagai wong tuwo jelas kudu mbatesi iku kabeh ben anake awak dewe gak dadi pembully pas gede. Cara gawe ngajari anak ben gak ngelakoni bullying iku koyok ngene. Siji, keki eroh nang anak nek perbuatan iku salah dan elek. Loro, ajari anak gawe ngehargai perbedaan. Telu, kembangno empati nang njero atine anak iku mau. Papat, dadio contoh sing apik. Terakhir, konsultasi nang dokter utowo psikolog.

Emotion: fear
Roto-roto uwong iku bakal ngeroso isin nek papasan karo wong liyo sing kembaran klambi karo de’e. Tapi dipikir-pikir maneh, lapo isin kan ya. Opo’o gak pede ae. Soale secara gak langsung, awak dewe dadi weroh nek onok wong liyo sing selera fashion e podo karo awak dewe. Kudune awak dewe bangga dong. Mulai saiki, nek misal awakmu ketemu karo uwong sing klambine kembar karo awakmu, pede ae. Ajaken foto sekalian, terus pamerno nang media sosialmu nek awakmu mbari ketemu wong iku mau. Ojok lali sisan gawe muji nang wong iku nek de’e nduwe selera fashion sing apik. Nek wes ngono, awakmu yo gak dadi isin, dan wong iku mau pasti bakal ngeroso luwe seneng.

Emotion: shame
Awakmu tau gak, melu seminar nang ndi, terus sing dadi narasumber ngomonge koyok gedandapen dewe ngono? Terus nek ben ditakoni, njawabe yo bakal ngalor ngidul karepe dewe. Koyok ngono iku narasumber e ngalami demam panggung. Pasti awakmu nggumun, kok onok narasumber tapi malah kenek demam panggung, tapi sing koyok ngono iku temenan onok. Biasane narasumber sing koyok ngono iku durung nguasai materi seminar sing lagi diadakno, sing marakno de’e demam panggung dan wedi ngekeki jawaban sing kurang memuaskan gawe penonton e. Nek misal narasumber iku nguasai materi, pasti gak bakal wedi dan isok nyampaino materi dengan lancar dan nek ditakoni gak atek bingung langsung tas tes was wes njawab.

Emotion: fear
Akeh sing ngomong yen ditutake wong kuwi mung perasaan wae. Nanging babagan iki uga kudu waspada amarga jaman saiki akeh wong padha nekat. Biyasane para penguntit iki wis oleh data saka sosial media lan informasi sing wis kesebar. Informasi iki muat kaya omah, foto, lan uga kadhang jam kerja lan jam sekolah. Para penguntit iki uga alesane ora jelas, ana sing obsesi amarga senneg sing berlebihan utawa murni dadi penguntit kanggo golek informasi. Nanging apa wae alesane ya marai kegiyatan iki ora nyaman lan medeni amarga ora ana sing weruh sikap nekate wong. Kamangka kuwi, sosial media iki bisa dadi salah siji sumber anane informasi penguntit. 

Emotion: fear
Wis sejam aku ngamuk-ngamuk ning petugas sing ana ing stasiun. Aku ngamuk amarga aku ora diwenehi kejelasan babagan sepur sing ujug-ujug diganti jadwale lan ora ngabari apa-apa. Ya jelas iki kesalahane petugas stasiune, aku njaluk ganti rugi ning petugase. Wong petugase sing ana ing kantor gur njaluk sepura tok nanging ora ana sing nyauti panjalukanku kanggo ganti rugi. Petugase padha lelet padahal wis tak nyelatu entek-entekan. Aku wis mangkel banget lan ora bisa ngempet maneh. Ora peduli senajan kabeh wong padha ndeloki aku amarga aku muring-muring ana ing stasiun sing penting aku oleh ganti rugi. Aku uga kepengin kedadean ngene kaulang maneh. 

Emotion: angry
Momen sing paling isin kui, pas awak dhewe salah ngudang wong lan wonge kui langsung awak dhewe ajak ngobrol dowo banget. Awak dhewe kebacut ngomong ngalor ngidul. Ngomong opo sing awak dhewe alami jaman biyen karo wong sing awak dhewe kiro kenalane dhewe mau. Jengene wong sing lagi nostalgia, awak dhewe dadi angel mandeg certio. Pas dheweke lagi ngenalke, yen dheweke kui dudu wong sing awak dhewe kenal, awak dhewe lagi sadar. Awak dhewe langsung ngeroso isin pas kui. Awak dhewe ora iso narik opo sing awak dhewe ceritake mau. Wong sing ora awak dhewe kenal kui wis kebacut ngeroroke ceritane dhewe.

Emotion: shame
Panganan sing wes endut iku ancene rodok gilane terus nag endute iku rodok nemen yo maleh marakno roso jijik nang wong sing masi. Nag prosoku panganan endut iku yo durung karoan iso marakno roso jijik, karek delok endute iku maeng piye, nag endute karo barang sing ora rusoh alias mok kenek lemah tok yo durung karoan iso marakno roso jijik, tapi nag endute maeng ambek perkoro sing ruso contone dirubung laler utowo muring, yo mesti marakno noro jijik ambek jember campur dadi siji. Mangkane yo ora gaok nak ono wong sing masih panganan sing model ngunuku terus mireh ambek ora sido mangan utowo panganane langsung dibuak mergo ora kenek di pangan.

Emotion: disgusted
Rabi ing Bali dadi impenane Lisa, dulurku sing paling tuwa. Senajan omahe Lisa ana ing Jakarta, nanging dheweke ora gelem yen rabine dilaksanakake ana ing Jakarta. Dhuwite wis dicelengi kanggo nggawe pesta rabine ing Bali. Nalika aku teka, aku nggumun banget karo swasana pesta rabine Lisa. Kwadene dipasang ana ing pinggire pantai. Temane putih-putih dadine kursi, meja, kembang, lan dekorasine kabeh warna putih. Upacara rabine uga dilaksanakake ing wayah sore dadine bisa karo ndelok srengenge sing mudun utawa senja sing uapik bangett. Tamu sing teka uga ora akeh banget, Lisa mung ngundang kurang luwih 50 wong tok supaya luwih raket swasana kaluwargane.

Emotion: happy
Yen awak dhewe ngerti koncone dhewe kui ora kuwat ngambu amis, awak dhewe ojo ngejak dheweke neng panggon sing bener-bener ambune amis. Apike awak dhewe ojo ngejak koncone kui neng pasar. Misale, awak dhewe lagi dolan neng pantai, awak dhewe ojo ngejak koncone dhewe mau neng panggon pasar iwak. Yen dipaksake, mesake koncone dhewe kui. Dheweke dadi ora iso nikmati kebersamaane karo awak dhewe. Awak dhewe kudu golek panggon dolan sing marake dheweke nyaman. Awak dhewe uga ora gelem kan, koncone dhewe kui tekan mukok-mukok neng tengah dalan. Neng misale ambune parah banget, mungkin wae koncone dhewe dadi nesu karo awak dhewe mergo wis dijak neng panggon sing dheweke ora senengi.

Emotion: disgusted
Obrolan perkoro kematian kuwi dianggap ora lumrah. Jarane, ojo ngomongke soal mati mengko nek ono malaikat liwat iso diaminke. Padahal, ngobrol perkoro kematian kui penting kanggo wong sing ngeroso wektu wis cerak. Kanggo wong tuwo banget utowo sing wis lara-laranan kui, pikiran soal kematian ora iso ilang. Dheweke pengen nyepake mentale wong-wong di sekitare ben ora sedih banget pas dee sedo. Luwih seko kui, yen wonge sing ngeroso wektu wis cerak kui ngomongke soal kematian dee uga nyepake mentale dee dhewe ben luwih kuat ngeliwati proses sakaratul maut. Ngobrol kematian kui, iso ngelagani loro piha kui, sing arep meninggal lan ditinggalke. Dadi kabeh iso ngiklaske lan nompo takdir seko Tuhan luwih legowo.

Emotion: sad
Plagiat iku salah siji tindakan sing gak isok disepurani. Bahkan tindakan plagiat iki bakal dikeki sanksi mergo keaslian karya iku wes dilindungi ambek undang-undang negara. Plagiat iku isok dihindari kok, dan iku isok dimulai teko awak dewe. Upaya ngehindari teknik nulis atek plagiasi iku koyok ngene. Siji, macu budaya nulis ambek kesadaran literasi. Nek awak dewe wes kulino nulis ket cilik, keinginan gawe plagiat iku tambah cilik. Loro, sosialisasi tentang plagiarisme. Sebarno ilmu tentang plagiarisme nang sopo ae, termasuk koncone awak dewe. Telu, nyiptakno iklim akademik sing sehat. Salah siji contohe iku manfaatno aplikasi pendeteksi plagiarisasi. Terakhir, ngekeki sanksi sing tegas ben pelaku plagiarisme iku isok kapok. 

Emotion: angry
Lotre utawa undian sing paling gedhe ning dunya yaiku ana ning Spanyol. Lotre iki arane El Gordo lan wis dilakoni 200 taun kepungkur. Lotre tahun 2015 yaiku sing paling gedhe amarga sing melu telung prapate wong sing ana ning Spanyol. Karcis El Gordo iki didol ning Roquetas de Mar, bagian kidul pantai ning Spanyol. Sekabehe hadiah sing ana ning undian lotre iki yaiku US$ 2,43 miliar utawa padha kaya Rp 33,2 triliun. Lotre iki ora dimenangke karo wong siji, nanging bisa dimenangke wong sing luwih saka siji. Lotre iki diadakake saban wayah natal lan dadi sing paling gedhe amarga hadiahe. Koordinatore undian iki yaiku agen judi The Golden Witch.

Emotion: surprise
Akeh bocah cilik sing gedhe ning keluarga sing teges lan ora kenal ampun yen ngelakoni kesalahan. Keluarga iki sering disebut strict utawa keluarga sing lurus lan disiplin marang aturan. Nanging uga ana keluarga sing kebablasen yen nggunakake hak kanggo ndisiplinke anak. Ana sing ketegesen kanthi nyiptakake keluarga sing ora demokratis. Keluarga sing ora demokratis iki nyiptakake anak sing mesti wedi diseneni lan uga anak sing manipulatif. Anak sing manipulatif utawa sering nggawe gara-gara banjur direkayasa iki marai ana tekanan sing ana ning jero awake lan bisa mledak kapan wae. Mestine iki ya ora apik marang pertumbuhane anak lan uga prestasi ning sekolah.

Emotion: fear
Biyen, Ruri sekolah ning salah siji STM sing paling kondhang ning Jakarta. Kondhange ya ora merga prestasine, nanging sekolah iki isine bocah nakal sing senengane tawuran. Ruei sekolah ning kene amarga STM iki paling cedhak saka omahe lan mung butuh mlaku. Ruri ora ngerti len STM kuwi rawan tawuran amarga Ruri ya wong anyar ning daerah kuwi. Dina pertama MOS, Ruri diundang marang WC sekolah karo para senior. Ruri dijaluki dhuwit lan ditodong pecahan botol. Amarga wedi, Ruri ngewenehake dhuwit sangune saka omah. Nanging, sing ora dingerteni, Ruri iki atlet judo. Pas Ruri mulai diserang, Ruri mbales balik lan mlayu saka WC kuwi. 

Emotion: fear
Panganan bosok iku termasuk panganan sing ancene wes mambu terus dadekno panganan iku maeng maleh sing akhire ora kenek diapak-apakno sak liyane dadi bosok maeng. Nah nag ono wong sing ora mentolo ambek jijik karo panganan bosok iku wes lumrah, mergo biasane wong ngunuku iku iso ketok-ketoken nag mangan panganan sing isek apik terus ngerti pnganan sing bosok maeng dadi maleh ora koluh mangan. Yo ancene ora masalah ambek panganan sing bosok maeng, tapi sing dadi masalah yoiku ketok-ketokene maeng iso dadekno wong sing delok iku maleh gilamen nag masih panganan sing ancene bosok maeng, terus akhire ora mentolo mangan.

Emotion: disgusted
Ngobati serangan panik kuwi dadi masalah sing angel-angel gampang amarga mbutuhake konsistensi sing kuwat saka wong sing lara lan keluarga sing kudu ngewenehi dukungan kang gedhe. Yen kena serangan panik, wong kuwi kudu bisa latihan ambegan amarga napas kuwi dadi sing paling penting ning pengobatan serangan panik. Kaping loro yaiku sinau babagan teknik grounding ben bisa latihan fokus marang masalah sing ana. Kaping telu yaiku istirahat sing cukup uka ngombe banyu putih kanggo normalake fungsi otak. Kaping papat yaiku meditasi lan uga akeh-akeh melu olahraga. Sing pamungkas, ngobati panik iki ngelatih panca indra ben luwih fokus kaya ngerangkul guling utawa mangan permen. 

Emotion: fear